
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Πρωτοκόλλου της Πρώτης Συνεδρίας της Μικτής Διακυ¬ 
βερνητικής Επιτροπής Ελλάδας - Κύπρου για οικονομική, βιο- 
μηχανική και τεχνολογική συνεργασία. (Λευκωσία, 

31.3.1988). 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο 507/6.10.88 Π. Δ/γμα αρμοδιότητας 
Υπουργείου Υγείας Πρόνοιας και Κοινωνικών Ασφαλίσεων . . 
Διόρθωση σφάλματος στο Π.Δ. 167/88 αρμοδιότητας Υπουργείου 
Εθν, Παιδείας και θρησκ/των. 


3. Του περιεχομένου του υπό έγκριση Πρωτοκόλλου, αποφασί¬ 
ζουμε: 

Εγκρίνουμε ως έχει και στο σύνολό του το Πρωτόκολλο της 
Πρώτης Συνεδρίας της Μικτής Διακυβερνητικής Επιτροπής Ελ¬ 
λάδας - Κύπρου για οικονομική, βιομηχανική και τεχνολογική 
συνεργασία που υπογράφηκε στη Λευκωσία στις 31.3.1988, του 

1 οποίου το κείμενο σε πρωτότυπο στην Ελληνική γλώσσα έχει ως 
εξής: 

Αθήνα, 1 Νοεμβρίου 1988 

2 οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΟΝ 

ΑΠ. ΚΑΚΛΑΜΑΝΗΣ Κ. ΠΑΠΟΥΛΙΑΣ 


ΑΠΟΦΑΣΕΙΣ 

Αριθ. Φ.0544/3/ΑΣ 149/Μ3752 (1) 

Έγκριση Πρωτοκόλλου της Πρώτης Συνεδρίας της Μικτής Δια¬ 
κυβερνητικής Επιτροπής Ελλάδας - Κύπρου για οικονομική, 
βιομηχανική και τεχνολογική συνεργασία. (Λευκωσία, 

31.3.1988). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΕΞΩΤΕΡΙΚΩΝ, 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ, 
ΓΕΩΡΓΙΑΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 
ΕΡΓΑΣΙΑΣ, ΕΜΠΟΡΙΟΥ, 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ, 

ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη τις διατάξεις: 

1. Του άρθρου 9 της Συμφωνίας οικονομικής, βιομηχανικής 
και τεχνολογικής συνεργασίας Ελλάδας - Κύπρου που υπογρά¬ 
φηκε στη Λευκωσία στις 26 ΜαΤου 1984 και κυρώθηκε με τον 
υπ’ αριθ. 1630/1986 Νόμο που δημοσιεύτηκε στο υπ’ αριθ. 100 
Φύλλο της Εφημερίδας της Κυβερνήσεως τεύχος Α της 
18.7.1986, με το οποίο συνιστάται Μικτή Επιτροπή για το συ¬ 
ντονισμό της οικονομικής, βιομηχανικής και τεχνολογικής συνερ¬ 
γασίας και την υποβολή και εξέταση προτάσεων με σκοπό την πε¬ 
ραιτέρω ανάπτυξη της συνεργασίας μεταξύ των δύο χωρών. 

2. Του δευτέρου άρθρου του υπ αριθ. 1630/1986 Νόμου, 
βάσει του οποίου τα Πρωτόκολλα - Πρακτικά που καταρτίζονται 
από τη Μικτή Επιτροπή του άρθρου 9 της Συμφωνίας θα εγκρί- 
νονται με κοινή Πράξη των αρμόδιων κατά περίπτωση Υπουρ¬ 
γών. 


ΑΝΑΠΛ ΕΘΝΙΚΗΣ ΟΙΚΟΝΟΜΙΑΣ 

Ν. ΣΚΟΥΛΑΣ 


ΓΕΩΡΓΙΑΣ 

I. ΠΟΤΤΑΚΗΣ 


ΒΙΟΜ.. ΕΝΕΡΓ. & ΤΕΧ/ΓΙΑΣ 

ΑΝ. ΠΕΠΟΝΗΣ 


ΕΡΓΑΣΙΑΣ 

Γ. ΓΕΝΝΗΜΑΤΑΣ 


ΕΜΠΟΡΙΟΥ 


ΜΕΤΑΦΟΡΩΝ & ΕΠΙΚΟΙΝΩΝΙΩΝ 


Ν. ΑΚΡΙΤΙΔΗΣ Γ ΠΕΤΣΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓ. ΓΙΑΝΝΟΠΟΥΛΟΣ 


ΠΡΩΤΟΚΟΛΛΟ 

Της Πρώτης Συνεδρίας της Μικτής Διακυβερνητικής Επιτροπής 
• Ελλάδας - Κύπρου για Οικονομική, Βιομηχανική και Τεχνο¬ 
λογική Συνεργασία. 

Η Μικτή Διακυβερνητική Επιτροπή Ελλάδας - Κύπρου που 
συστάθηκε βάσει του Άρθρου 9 της Συμφωνίας για Οικονομική, 
Βιομηχανική και Τεχνολογική Συνεργασία μεταξύ της Κυβέρνη¬ 
σης της Ελληνικής Δημοκρατίας και της Κυβέρνησης της Κυ¬ 
πριακής Δημοκρατίας, που υπογράφηκε στις 26 Μαΐου 1984, 
πραγματοποίησε την πρώτη της Συνεδρία στη Λευκωσία κατά 
την περίοδο 30-31 Μαρτίου 1988. 

Της Ελληνικής αντιπροσωπείας ηγήθηκε η Α.Ε. ο Υφυπουρ¬ 
γός Εθνικής Οικονομίας κ. Γιάννος Παπαντωνίου και της Κυ¬ 
πριακής αντιπροσωπείας η Α.Ε. ο Υπουργός Οικονομικών κ. Γε¬ 
ώργιος Συρίμης. 

Τα ονόματα των μελών των δύο αντιπροσωπειών φαίνονται 
στα Παραρτήματα Α και Β του Πρωτοκόλλου που επισυνάπτο- 

νται. ^ 

Στην εναρκτήρια συνεδρία της Επιτροπής προήδρευσε η Α.Ε. ο 
Πρόεδρος της Κυπριακής Δημοκρατίας κ. Γιώργος Βασιλείου, ο 
οποίος ανάλυσε ιδιαίτερα τις προοπτικές, οι οποίες υπάρχουν ανα- 

φορικά με την περαιτέρο.» συνεργασία μεταξύ Ελλάδας - Κύπρου. 

II Επιτροπή υιοθέτησε την πιο κάτω Ημερήσια Διάταξη: 

1. Ανταλλαγή πληροφοριών πάνω στην οικονομική κατά¬ 
σταση τΐυν δυο χιυρών. 

2. Ανασκόπηση των οικονομικών, εμπορικών και βιομηχανι¬ 
κών σχέσεων των δυο χυ.>ρών και προοπτικές για την περαιτέρω 
ανάπτυξη και ενδυνάμωσή τους. 

3. Ανασκόπηση της συνεργασίας σε άλλους τομείς, όπως π.χ. 
Συγκοινωνιών. Μεταφορών, Τουρισμού, Παιδείας, Τγείας, I ε- 
ωργίας, Κπιστήμης, Τεχνολογίας κ.λπ. και εξεύρεση τρόπων 
αναβάθμισής τους. 

4. Άλλα θέματα. 

Κατά τη διάρκεια της παραμονής του στην Κύπρο ο Αρχηγός 
της Κλληνικής αντιπροσωπείας έγινε δεκτός από την Α.Ε. τον 
Πρόεδρο της Κυπριακής Δημοκρατίας κ. Γιώργο Βασιλείου και 
είχε συναντήσεις με την Α.Μ. τον Αρχιεπίσκοπο Κύπρου, κ.κ. 
Χρυσόστομο, με την Α.Ε. τον Πρόεδρο της Βουλής κ. Βάσο Λυσ- 
σαρίδη, την Α.Ε. τον Υπουργό Εμπορίου και Βιομηχανίας κ. 
Τάκη Νέμιτσα, την Α.Ε. τον Υπουργό Συγκοινωνιών και Έργων 
κ. Νάκο ΙΙρωτοπαπά καθώς και με τον Πρόεδρο του Κυπριακού 
Ε,μπορικού και Βιομηχανικού Επιμελητηρίου κ. Ανδρέα Αβραα- 
μίδη και άλλα μέλη του Επιμελητηρίου. 

II πρώτη Συνεδρία της Μικτής Επιτροπής διεξήχΟη μέσα σε 
πνεύμα φιλίας και αλληλοκατανόησης και σε πλαίσια αισιοδοξίας, 
όπως καθορίσθηκαν στο κοινό ανακοινωθέν μετά το πέρας των 
συνομιλιών που είχε ο Πρωθυπουργός της Ελλάδας κ. Α. Παπαν- 
δρέου με τον Πρόεδρο της Κυπριακής Δημοκρατίας κ. Γ. Βασι¬ 
λείου, πρόσφατα στην Αθήνα. Οι δυο Πλευρές εξέφρασαν την επι¬ 
θυμία και την αποφασιστικότητά τους να συμβάλλουν στην εξεύ¬ 
ρεση τρόπων και μεθόδων για τη διεύρυνση και διαφοροποίηση 
της συνεργασίας στους διάφορους τομείς. 

()ι δυο I Ιλευρές εξέφρασαν την ικανοποίησή τους για τις άρι- 
στες πολιτικές και αδελφικές σχέσεις μεταξύ Ελλάδας - Κύπρου 
και τόνισαν την επιθυμία τους όπως στο μέλλον οι σχέσεις των 
δυο χωρών και στους οικονομικούς τομείς φθάσουν στα ίδια επί¬ 
πεδα. Οι Αρχηγοί των δυο αντιπροσωπειών ενημέρωσαν την Επι¬ 
τροπή για την οικονομική κατάσταση τευν χωρών τους, ανασκό¬ 
πησαν τις επικρατούσες διεθνείς οικονομικές και εμπορικές τάσεις 
και αντάλλαξαν απόψεις σε ό.τι αφορά την περαιτέρω ανάπτυξη 
και διαφοροποίηση των διμερών οικονομικών, εμπορικών, βιο¬ 
μηχανικών και άλλων σχέσεων. 

II Κυπριακή Πλευρά εξέφρασε τις θερμές της ευχαριστίες για 
την πολύμορφη βοήθεια που παρέχεται από την Ελλάδα στην Κύ¬ 
προ και η οποία αναμφίβολα συνέβαλε στην επαναδραστηριοποί- 
ηση της Κυπριακής οικονομίας. 

Λ. Συνεργασία στον τομέα του Εμπορίου 

Οι δυο Πλευρές εξέτασαν τις εμπορικές τους σχέσεις και συμ¬ 
φώνησαν ότι υπάρχουν μεγάλα περιθώρια για τη διεύρυνση και 
διαφοροποίτ|ση των εμπορικών συναλλαγών μεταξύ των δυο χω¬ 
ρών. 

Η Επιτροπή συμφώνησε να συστήσει στις αρμόδιες Αρχές των 
χωρών τους όπως καταβάλουν προσπάθειες για την άρση τυχόν 
υφιστάμενων περιοριστικών παραγόντων που επηρεάζουν αρνη¬ 
τικά τις εμπορικές σχέσεις μεταξύ Ελλάδας - Κύπρου. Μέσα στα 
πλαίσια αυτά συμφωνήθηκε να εξετασθούν και εφευρεθούν τρόποι 
και μέσα για την περαιτέρω ανάπτυξη και ενδυνάμωση της συ¬ 
νεργασίας μεταξύ των δύο χωρών στους τομείς του εμπορίου και 
της οικονομίας γενικά. Ειδικότερα συμφωνήθηκε ήπιος ανταλ¬ 
λάσσονται πληροφορίες με σκοπό την κατά το δυνατό αποφυγή 
Ελληνο-Κυπριακού ανταγωνισμού σε ξένες αγορές σε σχέση με 
τα γεωργικά προϊόντα. Επίσης συμφωνήθηκε όπως προωθηθεί η 
ίδρυση Κοινοπραξιών Ελλήνων και Κυπρίων επιχειρηματιών για 
διείσδυση σε τρίτες χώρες. Επιπρόσθετα συμφωνήθηκε όπως εξε¬ 


τασθούν οι δυνατότητες προώθησης ελληνικών εξαγωγών διαμέ¬ 
σου του κυπριακού εμπορικού δικτύου στη Μέση Ανατολή και την 
Αφρική καθώς και κυπριακών εξαγωγών διαμέσου του ελληνι¬ 
κού εμπορικού δικτύου στην Ευρώπη και τη Βόρεια Αφρική. Πα¬ 
ράλληλα, συμφωνήθηκε όπως καταβληθεί κάθε δυνατή προσπά¬ 
θεια για την προώθηση εξαγωγών, από τη μια χώρα στην άλλη, 
γεωργικών και άλλων προϊόντων, για τα οποία τόσο η Ελλάδα 
όσο και η Κύπρος έχουν πλεονασματική παραγωγή, πλην όμως 
δεν συμπίπτουν χρονικά οι περίοδοι παραγωγής (π.χ. πορτοκά¬ 
λια, κρεμμύδια, πατάτες, ντομάτες, επιτραπέζια σταφύλια κ.λπ.). 

Με βάση το Άρθρο 9 (ε) της υφιστάμενης Συμφωνίας για Οι¬ 
κονομική, Βιομηχανική και Τεχνολογική Συνεργασία, οι δυο 
Πλευρές συμφώνησαν στη σύσταση Ομάδων Εργασίας ΑΒ Ηογ 
για την εξέταση ειδικών θεμάτων συνεργασίας και για την υπο¬ 
βολή προτάσεων με σκοπό την επίλυση προβλημάτων που ανακύ¬ 
πτουν. Συγκεκριμένα, η Επιτροπή αποφάσισε να συστήσει τη δη¬ 
μιουργία δύο τέτοιων Ομάδων Εργασίας: Μιας για θέματα προ¬ 
ώθησης εμπορίου που να δίνει έμφαση στους μη δασμολογικούς 
περιορισμούς (απαγορεύσεις εισαγωγής, όροι συμμετοχής σε 
Κρατικές προμήθειες κ.λπ.) και μιας για θέματα συνεργασίας με 
την Ε.Ο.Κ. (εμπειρίες της Ελλάδας που μπορεί να αξιοποιήσει η 
Κύπρος, ιδιαίτερα στους τομείς παρέμβασης για απόσυρση πλεο- 
νασματικών γεωργικών προϊόντων, προώθησης Κοινοτικών 
επενδύσεων στην Κύπρο κ.λπ.). Ειδικότερα, όσον αφορά την 
πρώτη ομάδα εργασίας, λόγω της φύσεως των θεμάτων, συμφω¬ 
νήθηκε όπως η ομάδα προσλάβει τη μορφή Επιτροπής πάνω σε 
διαρκή βάση, στην οποία να εκπροσωπούνται οι αρμόδιες Κρατι¬ 
κές Υπηρεσίες και ο Ιδιωτικός τομέας από τις δυο πλευρές και η 
οποία να επιλαμβάνεται όχι μόνο ειδικών προβλημάτων αλλά και 
να εισηγείται τρόπους μεγιστοποίησης του εμπορίου μεταξύ των 
δυο Πλευρών. Σχετικά η Κυπριακή Πλευρά εξέφρασε την επιθυ¬ 
μία της όπως, λαμβανομένων υπόψη των σημερινών δεδομένων 
στο εμπόριο μεταξύ των δυο Πλευρών, αυξηθούν οι εξαγωγές 
Κυπριακών προϊόντων στην Ελλάδα με έμφαση σε εκείνα που 
αντιμετωπίζουν προβλήματα διάθεσης όπως χοιρινό και αγελα¬ 
δινό κρέας, μοσχάρια για πάχυνση, μοσχίδες για αναπαραγωγή, 
ζιβανία, οινόπνευμα, απόσταγμα οίνου, μπανάνες, λιπάσματα 
κ.λπ. 

Η Ελληνική Πλευρά δήλωσε πρόθεσή της να ικανοποιήσει αι¬ 
τήματα της Κυπριακής Πλευράς για την εισαγωγή από την Κύ¬ 
προ σημαντικών ποσοτήτων κρέατος και λιπασμάτων. Η εισα¬ 
γωγή πρόσθετων Κυπριακών προϊόντων από μέρους της Ελλά¬ 
δας θα εξετασθεϊ στα πλαίσια των Ομάδων Εργασίας. 

Η Κυπριακή Πλευρά εξέφρασε την ικανοποίησή της για την 
πιο πάνω πρόθεση. 

II Επιτροπή διαπίστωσε με ικανοποίηση ότι η υπάρχουσα συ¬ 
νεργασία μεταξύ των αντίστοιχων Υπουργείων Εμπορίου των 
δύο χωρών, και των Επιμελητηρίων της Ελλάδας και του Κυ¬ 
πριακού Εμπορικού και Βιομηχανικού Επιμελητηρίου είναι σε 
ικανοποιητικό επίπεδο και περιλαμβάνει, μεταξύ άλλων, την 
ανταλλαγή εμπορικών αποστολών, τη διοργάνωση εκθέσεων, 
την ανταλλαγή πληροφοριών κ.λπ. 

Για ενίσχυση της συνεργασίας μεταξύ των αντιστοίχων Επιμε¬ 
λητηρίων των δύο χωρών συμφωνήθηκε όπως μέσα στο δεύτερο 
εξάμηνο του 1988 διοργανωθεί Συμπόσιο στην Αθήνα για εξέ¬ 
ταση των προοπτικών που υπάρχουν για διεύρυνση της συνεργα¬ 
σίας μεταξύ Ελλήνων και Κυπρίων επιχειρηματιών. 

Μέσα στα πλαίσια της πιο πάνω συνεργασίας, η Ελλάδα συμ¬ 
μετέχει κάθε χρόνο με ιδιόκτητο κρατικό περίπτερο στη Διεθνή 
(Κρατική) Έκθεση Κύπρου και η Κύπρος συμμετέχει στη Διεθνή 
Εκθεση Θεσσαλονίκης. 

1 έλος, εκφράστηκε η επιθυμία όπως προωθηθεί η ανταλλαγή 

πληροφοριών και εμπειριών σε θέματα που αφορούν διάφορους 
τομείς του εσωτερικού εμπορίου. 

Β. Βιομηχανία 

Οι δύο Πλευρές εξέτασαν την υφιστάμενη βιομηχανική και τε¬ 
χνική συνεργασία μεταξύ των δύο χωρών και συμφώνησαν ότι 
υπάρχουν ακόμη πολλά περιθώρια για περαιτέρω ανάπτυξη, 
ιδιαίτερα σε θέματα που αφορούν: 

- Στην ετοιμασία τεχνικών και οικονομικών μελετών βιωσι¬ 
μότητας. 

- Στη δημιουργία κοινοπραξιών μεταξύ των δύο χωρών για 
την εκτέλεση βιομηχανικών έργων και έργων υποδομής. 

- Στο σχεδίασμά και την κατασκευή βιομηχανικών μονάδων 
και εξοπλισμού. 

- Στην ανταλλαγή τεχνικών πληροφοριών, τεχνολογίας, 
κ.λπ., καθώς και Εμπειρογνωμόνων για θέματα κοινού ενδιαφέ¬ 
ροντος. 

- Στη συνεργασία για εκτέλεση έργων σε τρίτες χώρες. 

- Στη συνεργασία για την εξαγωγή/παραγωγή βιομηχανι¬ 
κών προϊόντων σε τρίτες χώρες. 

- Στη συνεργασία στον τομέα της εξοικονόμησης και αξιοποί¬ 
ησης ανανεώσιμων πηγών ενέργειας, όπως π.χ. ηλιακή, αιολική, 
βιομάζα, κ.λπ. 

— Στην ανταλλαγή πληροφοριών από έρευνες αγοράς που διε¬ 
ξάγονται από Ελληνικούς Οίκους σε ξένες αγορές (ΤπκΙο απΗ 
ΜαιΙιοΐΐιιρ; ΙπΙοΙΠ^οικό). 

- Στη διάθεση από μέρους της Ελληνικής πλευράς προς την 
Κυπριακή, πληροφοριακού υλικού (δοίΐννβΓβ) σε σχέση με θέματα 
μικρομεσαίων επιχειρήσεων. 

- Η Ελληνική Πλευρά θα εξετάσει στο μέτρο των υφιστάμενων 
δυνατοτήτων το αίτημα της Κυπριακής Πλευράς για τη διαμετα¬ 
κόμιση άνθρακα για τη λειτουργία του νέου Ηλεκτροπαραγωγι- 
κού Σταθμού. 

Η Κυπριακή Πλευρά ενημέρωσε την Ελληνική Πλευρά για -η 
νέα διαδικασία που έχει πρόσφατα εγκριθεί από το Υπουργικό 
Συμβούλιο, αναφορικά με τη ζήτηση διεθνών προσφορών. 7 ( 
οποία προβλέπει τροποποίηση των όρων των διεθνούν προσφορών 
που θα δημοσιεύονται για την εκτέλεση ορισμένων αναπτυξιακών 
έργων ή για την αγορά εξοπλισμού, μηχανημάτων και προϊόντω ·> 
ώστε, ολόκληρη η αξία ή ένα ποσοστό της αξίας του αντικειμένου 
των προσφορών, να αποπληρώνεται με την εξαγωγή προβλημα¬ 
τικών Κυπριακών προϊόντων. 

I . Επενδύσεις - Διακίνηση Κεφαλαίων 

Οι δύο Πλευρές αντάλλαξαν απόψεις σχετικά με την περαι¬ 
τέρω ανάπτυξη και προώθηση νέων μορφών συνεργασίας και 
συμφώνησαν όπως, προς αμοιβαίο όφελος, ενθαρρύνουν άτομα 
και επιχειρήσεις να προβούν σε επενδύσεις αντιστοιχως στις δύο 
χώρες, σε τομείς που κρίνονται αμοιβαίως επιθυμητοί και με 
βάση τους Νόμους και Κανονισμούς των δύο χωρών. 

Εκφράστηκε επίσης προθυμία και από τις δύο Πλευρές να υπο¬ 
βοηθήσουν στην ίδρυση κοινοπραξιών μεταςύ πολιτών -ο^ν Ονο 
χωρών, με στόχο τη διείσδυση σε ξένες αγορές για την προώθηση 
εξαγωγών αγαθών και υπηρεσιών προς τρίτες χώρες. 

Οι δύο Πλευρές αφού διαπίστωσαν ότι οι καταθέσεις και επεν¬ 
δύσεις Κυπρίων στην Ελλάδα έχουν φθάσει σε σημαντικό ύψος, 
συμφώνησαν να διευκολυνθεί η εισροή στην Κύπρο κεφαλαίων και 
εισοδημάτων Κυπρίων πολιτών από τα περιουσιακά τους σ.οι 
χεία στην Ελλάδα. Η Ελληνική Πλευρά ανέλαβε να διαβιβάσει 


στην Τράπεζα της Ελλάδας την επιθυμία των δύο I Ιλευρών όπως 
εξετάζει ευνοϊκά αιτήσεις Κυπρίων πολιτών για μεταφορά στην 
Κύπρο τέτοιων κεφαλαίων και εισοδημάτων. 

Δ. Μεταφορές 

(α) Αεροπορικές Συγκοινωνίες 

Οι δύο Πλευρές εξέφρασαν την ικανοποίησή τους για τη στενή 
συνεργασία που υπάρχει μεταξύ των δύο χωρών στον τομέα των 
αερομεταφορών. Σχετικά, σημειώθι,κε ότι η Ολυμπιακή Αεροπο¬ 
ρία και οι Κυπριακές Αερογραμμές έχουν τακτικές καθημερινές 
πτήσεις από την Ελλάδα στην Κύπρο και αντίστροφα. 

Συμφωνήθηκε όπως, για την παραπέρα ανάπτυξη της τουρι¬ 
στικής κίνησης ανάμεσα στις δύο χώρες, μειωθούν τα ισχύοντα 
αεροπορικά ναύλα. με ειδική έμφαση σε εισιτήρια μειοιμένου ναύ¬ 
λου για φοιτητές και άτομα κάτω των εικοσιπέντε ετών. Η μεί¬ 
ωση των ναύλων πιστεύεται ότι θα συμβάλει στην αύξηση του 
τουριστικού ρεύματος μεταξύ των δύο χωρών. 

Τα νέα μειωμένα ναύλα θα συμφωνηθούν και θα διαμορφω¬ 
θούν από κοινού από τους δύο Εθνικούς Μεταφορείς μέχρι τέλος 
Αποιλίου 1 Ρ88 και θα εγκριθούν από τις αρμόδιες αρχές Πολιτι¬ 
κής Αεροπορίας των δύο χωρών. 

Συμφωνήθηκε όπιυς εξετασθεί η δυνατότητα, ο αριθμός των 
διαθεσίμων θέσεων για το δρομολόγιο Αθήνα - Κύπρος - Αθήνα 
να κατανέμεται με βάση αναλογίας .*>()%> : 50%. 

Συμφωνήθηκε επίσης, όπως προταθεί στην Ολυμπιακή Αερο¬ 
πορία η διερεύνηση της δυνατότητας για δρομολόγηση πτήσεων 
και προς το αεροδρόμιο Πάφου, ανάλογη εκεώης των Κυπριακών 
Αερογραμμών, ή/και για δρομολόγηση πτήσεων από Θεσσαλο¬ 
νίκη προς Λάρνακα ή Πάφο. 

(β) Οδικές/Θαλάσσιες Μεταφορές 

Η Κυπριακή Πλευρά ενημέρωσε την Ελληνική ότι ο αριθμός 
αδειών ^ια μεταφορές μεταξύ τευν δύο /ωρών και διαμέσου αυ¬ 
τών (ϊτι ΐΓ 3 ηίώ) δεν καλύπτει τις ανάγκες των Κυπριακών εξαγω¬ 
γών και πρότεινε την αύξησή τους σε 200. Μετέφερε επίσης αί¬ 
τημα των Κυπρίων Μεταφορέων για αύξηση των ειδικών αδειών 
για μεταφορές από και προς τρίτες χώρε : σε < 0. 

Η Ελληνική Πλευρά δήλωσε ότι αντιμετεοπίζει θετικά το θέμα 
αύξησης των αδειών για μεταφορές μεταξύ των δύο χωρών και 
διαμέσου αυτών (ίη ΙπιηπίΟ- διατύπεοσε όμως τη γνώμη ότι τα 
θέματα των ποσοστώσεων κάθε μορφής αδειών πρέπει να συζη- 
τοϋνται στα πλαίσια της Μικτής Επιτροπής Οδικών Μεταφορών, 
στην οποία θα μετέχουν και εκπρόσωποι των Μεταφορέων. 

Οι δυο Πλευρές συμφώνησαν στη σύγκληση της Μικτής Επι¬ 
τροπής το ταχύτερο δυνατό, σε ημερομηνία που θα καθοριστεί 

μέσω της διπλωματικής οδού. 

Η Ελληνική Πλευρά θ' αποατείλει 50 πρόσθετες άδειες για με¬ 
ταφορές μεταξύ των δύο χωρών και διαμέ σου αυτών, για τις (ανά¬ 
γκες της Κυπριακής Πλευράς μέχρι να συγκληθεί η Μικτή Επι¬ 
τροπή. , „ 

Οι δύο Πλευρές αναγνωρίζουν τη σημασία που εχει η σύνθεση 

δια θαλάσσης, τόσο από πολιτικής όσο και από οικονομικής σκο¬ 
πιάς, και θα καταβάλουν προσπάθειες ώστε η γραμμή που πάρχει 

να διατηρηθεί πάνω σε τακτική βάση. 

Αναφορικά με τη μεταφορά των ευπαθών κυπριακοαν προϊό¬ 
ντων με τις «Ελληνοκυπριακές Μεσογειακές I ραμμές· μέσω 
όλου, και στη συνέχεια με Ελληνικά φορτηγά οχήματα προς την 
Ευρώπη, η Κυπριακή Πλευρά παρακάλεσε την Ελληνική να πα¬ 
ράσχει τις καλύτερες δυνατές διευκολύνσεις πάνω σε μόνιμη 
θάση. 

Η Ελληνική Πλευρά δήλωσε ότι είναι πρόθυμη να διευκολύνει, 
στα πλαίσια των εκάστοτε υφιστάμενων δυνατοτήτων από από- 
ψεως αδειών διέλευσης το^ν συνόρων τρίτων χωρών, τη μετα- 
Φοοά ευπαθών αγροτικών κυπριακών προϊόντων μέσω ελληνικού 

εδάφους, με ελληνικά φορτηγά αυτοκίνητα - ψυγεία δημόσιας 
χρήσης, προς τις- Ευρωπαϊκές αγορές, με την προϋπόθεση, ότι οι 
Έλληνες μεταφορείς θα εκδηλώνουν σχετικό ενδιαφέρον για την 
εκτέλεση του μεταφορικού αυτού έργου και ότι από Κυπριακής 
Πλευράς, σε συνεργασία με τους εκπροσώπους των Ελλήνων Με- 
Μεταφορέων, θα εξασφαλίζεται η δυνατότητα ελεύθερης, χωρίς 
καμιά διάκριση και παρέμβαση τρίτου, συμμετοχής τους σ’ αυτό. 

(γ) Εμπορική Ναυτιλία 

Οι δύο Πλευρές εξέφρασαν την ικανοποίησή τους για τις υπάρ- 
χουσες καλές σχέσεις στον τομέα της ναυτιλίας και επαναβεβαίω¬ 
σαν την αποφασιστικότητά τους να βελτιώσουν τη συνεργασία 
στον τομέα αυτό. 

Αποφασίστηκε, για την ενίσχυση της πιο πάνω συνεργασίας, 
να προωθηθεί η σύναψη διμερούς Ναυτιλιακής Συμφωνίας το τα¬ 
χύτερο δυνατό. Προς τούτο η Ελληνική Πλευρά ενεχείρισε σχέδιο 
Ναυτιλιακής Συμφωνίας στην Κυπριακή Πλευρά, η οποία θα το 
μελετήσει και θα διαβιβάσει, μέσω· της διπλωματικής οδού, τις 
θέσεις της. 

Τα θέματα: 

(ι) αναγνώριση θαλάσσιας υπηρεσίας που αποκτάται σε Κυ¬ 
πριακής σημαίας πλοία, μη συμβεβλημένα με το Ναυτικό Απο¬ 
μαχικό Ταμείο (ΝΑΤ) από τους Έλληνες και Κυπρίους ναυτι¬ 
κούς, για την απόκτηση αποδεικτικών ναυτικής ικανότητας, και 

(ιι) διαδοχική ασφάλιση Ελλήνων και Κυπρίων ναυτικών, 

τα οποία ενδιαφέρουν ιδιαίτερα την Κυπριακή ναυτιλία, η Κυ¬ 
πριακή Πλευρά παρακάλεσε να εξετασθούν από τις αρμόδιες Ελ¬ 
ληνικές αρχές, το συντομότερο δυνατό, σε μια ειλικρινή προσπά¬ 
θεια επίλυσής τους. 

Ε. Τηλεπικοινωνίες 

Αφού διαπιστώθηκε, πως οι σχέσεις μεταξύ του Οργανισμού 
Τηλεπικοινωνιών Ελλάδας (ΟΤΕ) και της Αρχής Τηλεπικοινω¬ 
νιών Κύπρου είναι αρμονικότατες σε όλα τα επίπεδα, συμφωνή- 
θηκε να συνεχισθούν οι προσπάθειες για την καλύτερη αξιοποίηση 
των υφιστάμενων τηλεπικοινωνιακών μέσων μεταξύ Ελλάδας 
και Κύπρου και να μελετηθεί η ανάπτυξη νέας δικτυακής υποδο¬ 
μής ψηφιακής τεχνολογ : ας στο χώρο της Ανατολικής Μεσογείου. 

Από πλευράς ΟΤΕ θα εξεταστεί η δυνατότητα μείωσης των τε¬ 
λών τηλεφωνίας και τηλεγραφίας από Ελλάδα προς Κύπρο, που 
είναι ψηλότερα εκείνων της Κύπρου προς Ελλάδα. 

ΣΤ. Συνεργασία στον Τομέα του Τουρισμού 

Οι δύο Πλευρές συμφώνησαν, όπως μέσα στα πλαίσια των αρί¬ 
στων σχέσεων και συνεργασίας των Εθνικών Οργανισμών Τουρι¬ 
σμού ΕΟΤ και ΚΟΤ προωθηθεί η υπογραφή Τουριστικής Συμ¬ 
φωνίας μέχρι το τέλος προσεχούς Απριλίου, η οποία να αποβλέπει 
στην παραπέρα ανάπτυξη του τουριστικού ρεύματος, τόσο μεταξύ 
των δύο χωρών όσο και στην προσέλκυση τουριστικού ρεύματος 
προς την Κύπρο από τρίτες χώρες, όπως την Ιαπωνία, τις ΗΠΑ - 
Καναδά, την Αυστραλία κ.λπ. 

Ειδικότερα, συμφωνήθηκε όπως καταβληθεί προσπάθεια: 

(ι) Καθορισμού ειδικών ναύλων από Ελλάδα προς Κύπρο για 
τουριστικά προγράμματα που περιλαμβάνουν και την Κύπρο σαν 
δεύτερο προορισμό σε συνέχεια της Ελλάδας (από Ιαπωνία. ΗΠΑ 
- Καναδά, Αυστραλία, κ.λπ.). 

(ιι) Παραχώρησης εκ μέρους της Ολυμπία : Αεροπορίας 
αριθμού εισιτηρίων για επισκέψεις στην Κύπρο οημοσιογράφων 
και Τουριστικών Πρακτόρων από χώρες, όπου οι Κυπριακές Αε¬ 
ρογραμμές δεν έχουν πτήσεις. 

(ιιι) Συνέχισης, σε μόνιμη βάση, του θεσμού του Κοινωνικού 
Τουρισμού στην Ελλάδα προς Κύπρο και αντιστρόφους. 

(ιν) Παραχώρησης, εκ μέρους του Ελληνικού Οργανισμού 
Τουρισμού προς τον Κυπριακό Οργανισμό Τουρισμού και τανά- 


παλιν, τεχνικής βοήθειας σε θέματα που θα καθορισθούν από τους 
δύο Εθνικούς Οργανισμούς Τουρισμού. 

Παράλληλα, συμφωνήθηκε να καταβληθεί προσπάθεια εκ μέ¬ 
ρους της Ελληνικής Κυβέρνησης να κινήσει προς τις Ευρωπαϊκές 
Κοινότητες τις αναγκαίες διαδικασίες, ώστε να αυξηθεί σημα¬ 
ντικά το ύψος της αξίας Κυπριακών ειδών, που επιτρέπεται να ει- 
σάγονται αδασμολόγητα στις χώρες της Κοινότητας από επισκέ¬ 
πτες της Κύπρου, που προέρχονται από αυτές τις χώρες, περι- 
λαμβανομένης και της Ελλάδας. 

Ζ. Συνεργασία στον τομέα της Δημόσιας Διοίκησης 

Οι δύο Πλευρές εξέφρασαν την επιθυμία τους για ανάπτυξη πο¬ 
λύπλευρης και στενής συνεργασίας στον τομέα της Δημόσιας 
Διοίκησης, ιδιαίτερα όσον αφορά την επιμόρφωση δημοσίων 
υπαλλήλων σε θέματα διοίκησης και αξιολόγησης προσωπικού. 
Σχετικά συμφωνήθηκε όπως το προσχέδιο του Προγράμματος 
Συνεργασίας, οι πρόνοιες του οποίου είχαν παλαιότερα διευκρινι- 
σθεί μεταξύ του Υπουργείου Προεδρίας της Ελληνικής Δημοκρα¬ 
τίας και του Υπουργείου Οικονομικών της Κυπριακής Δημοκρα- 
ρατίας, στον τομέα της Δημόσιας Διοίκησης, προωθηθεί για υπο¬ 
γραφή το συντομότερο δυνατό. 

Η. Συνεργασία σε θέματα Μηχανογράφησης 

Η Επιτροπή αντάλλαξε απόψεις σχετικά με τις προοπτικές που 
υπάρχουν για συνεργασία στο σημαντικό τομέα της μηχανογρά- 
φησης. Η Κυπριακή Πλευρά εξέφρασε την επιθυμία της για 
ανταλλαγή Ελληνικής βιβλιογραφίας σε θέματα μηχανογράφη¬ 
σης και ετοίμων προγραμμάτων, ιδιαίτερα αυτών που είναι στην 
Ελληνική γλώσσα, την εκπαίδευση προσωπικού σε εξειδικευμένα 
θέματα πάνω σε ταχύρυθμη βάση σε πανεπιστημιακές σχολές και 
την ανταλλαγή εμπειριών σε σχέση με την εισαγωγή ηλεκτρονι¬ 
κών υπολογιστών στα σχολεία. 

θ. Συνεργασία σε Θέματα Φορολογίας 

Η Επιτροπή συζήτησε θέματα που αφορούν την υπάρχουσα συ¬ 
νεργασία μεταξύ των δυο χωρών στον τομέα της Αποφυγής Δι¬ 
πλής Φορολογίας, με βάση τη σχετική Συμφωνία που υπογρά¬ 
φτηκε το 1968. Συμφωνήθηκε πως παρόλο που η συνεργασία 
στον τομέα αυτό είναι αρκετά ικανοποιητική, θα μπορούσε να 
διευρυνθεί περισσότερο με την ανταλλαγή πληροφοριών/ 
εμπειριών σε θέματα κοινού ενδιαφέροντος. 

Ενόψη των εμπειριών που έχει αποκτήσει η Ελλάδα από την 
εισαγωγή του Φόρου Προστιθέμενης Αξίας, οι δύο Πλευρές συμ¬ 
φώνησαν όπως οι αρμόδιοι υπάλληλοι του Υπουργείου Οικονομι¬ 
κών και του Τμήματος Εσωτερικών Προσόδων της Κύπρου με¬ 
ταβούν στην Ελλάδα για επί τόπου ενημέρωση, ή/και Έλληνες 
εμπειρογνώμονες επισκεφθούν την Κύπρο για μετάδοση εμπει¬ 
ριών και παραχώρηση σχετικού πληροφοριακού υλικού. Επιπρό¬ 
σθετα κρίθηκε χρήσιμο όπως προωθηθεί η ανταλλαγή απόψεων 
και εμπειριών σχετικά με την τήρηση βιβλίων από τους φορολο¬ 
γούμενους και τη ρύθμιση της φορολογίας των ωφελημάτων σε 
είδος, η ανταλλαγή πληροφοριακού υλικού και εμπειριών ή 
εμπειρογνωμόνων σε σχέση με τη διαφώτιση του κοινού σε θέ¬ 
ματα φορολογίας, η εξέταση των προβλημάτων που προκύπτουν 
από τη χρήση ταμιακών μηχανών στην έκδοση αποδείξεων, η εκ¬ 
παίδευση του προσωπικού, καθώς και άλλα θέματα αμοιβαίου εν¬ 
διαφέροντος. 

I. Συνεργασία σε Τελωνειακά Θέματα 

Η Επιτροπή υπογράμμισε τη σημασία που έχει η ενδυνάμωση 
της συνεργασίας για αμοιβαίο όφελος σε θέματα που αφορούν τις 
Τελωνειακές Αρχές των δυο χωρών, όπως είναι η πληροφόρηση, 
ενημέρωση και η ανταλλαγή πληροφοριακού υλικού πάνω σε θέ- 

ματα που άπτονται της Ευρωπαϊκής Κοινής Αγοράς, η ανταλ¬ 
λαγή εμπειριών σε συστήματα διακίνησης εμπορευματοκιβωτίων 
και διαμετακομιστικού εμπορίου, η συνεργασία στη δίωξη λαθρε¬ 
μπορίου και στη διενέργεια τελωνειακών ερευνών, καθώς και σε 
θέματα που σχετίζονται με την εφαρμογή του εναρμονισμένου συ¬ 
στήματος περιγραφής και κωδικοποίησης εμπορευμάτων. Η Επι¬ 
τροπή συστήνει όπως οι Τελωνειακές Αρχές των δοο χωρών προ- 
ροωθήσουν τη σύναψη ειδικής συμφωνίας για συνεργασία σε τε- 
λωνειακά θέματα. 

Κ. Συνεργασία στον τομέα της Γεωργίας 

Οι δυο Πλευρές διαπίστωσαν ότι η συνεργασία στον τομέα της 
γεωργίας συνεχίζεται με βάση το πρακτικό που υπογράφτηκε με¬ 
ταξύ των αρμοδίων φορέων τον Μάρτιο 1985 και συμφώνησαν 
να ενταθούν οι προσπάθειες για την περαιτέρω ανάπτυξη της συ¬ 
νεργασίας αυτής. 

Για το σκοπό αυτό συμφωνήθηκε από τις δυο Πλευρές να εξε¬ 
ταστεί η δυνατότητα υπογραφής Συμφωνίας Συνεργασίας μεταξύ 
των δυο χωρών στο γεωργικό τομέα, το ταχύτερο δυνατό. Ενδει¬ 
κτικά, η συνεργασία αυτή είναι δυνατόν να καλύψει θέματα γεωρ- 
γίας-κτηνοτροφίας, αλιείας, υδάτινων πόρων, δασοπονίας κ.λπ. 

Η Κυπριακή πλευρά εξέφρασε την επιθυμία ανταλλαγής πλη¬ 
ροφοριών για θέματα ΕΟΚ που αφορούν τη γεωργία. 

Λ. Συνεργασία σε Άλλους Τομείς 

Οι δυο Πλευρές αναφέρθηκαν στο ικανοποιητικό επίπεδο συ¬ 
νεργασίας που υπάρχει μεταξύ των αρμοδίων φορέων των δυο 
χωρών σε θέματα υγείας, εργασίας και κοινωνικών ασφαλίσεων, 
ραδιοφωνίας, τηλεοράσεως, πληροφοριών-ειδήσεων, καθώς και 
σε εκπαιδευτικά, πολιτιστικά, επιστημονικά, τεχνολογικά και νο¬ 
μικά θέματα, και συμφώνησαν όπως καταβληθούν σύντονες προ¬ 
σπάθειες για την περαιτέρω ανάπτυξη της συνεργασίας στα πιο 
πάνω θέματα. 

Μ. Τεχνική Συνεργασία 

Η Κυπριακή Πλευρά εξέφρασε επιθυμία για παραχώρηση τε¬ 
χνικής βοήθειας από την Ελλάδα υπό μορφή υπηρεσιών εμπειρο¬ 
γνωμόνων και υποτροφιών για συμμετοχή Κυπρίων σε εξειδικευ- 
μένα εκπαιδευτικά προγράμματα στην Ελλάδα. 

Η Ελληνική Πλευρά δήλωσε ότι θα εξετάσει με θετικό πνεύμα 
την πιο πάνω πρόταση της Κυπριακής Πλευράς. 

Η Επιτροπή συμφώνησε όπως η Δεύτερη Σύνοδός της πραγ¬ 
ματοποιηθεί στην Αθήνα σε χρόνο που θα καθοριστεί από κοινού 
μέσω της διπλωματικής οδού. 

Έγινε και υπογράφηκε στη Λευκωσία στις 31 Μαρτίου 1988 
σε δυο πρωτότυπα και τα δυο εξίσου αυθεντικά. 

Για την Κυβέρνηση Για την Κυβέρνη&η 

της Ελληνικής Δημοκρατίας της Κυπριακής Δημοκρατίας 


ΠΑΡΑΡΤΗΜΑ Α 

ΜΕΛΗ ΕΛΛΗΝΙΚΗΣ ΑΝΤΙΠΡΟΣΩΠΕΙΑΣ 


Κος I ιάννος Ηαπαντωνίου 

Κος Ευθύμιος Στοφορόπουλος 
Κος Γιώργος Κατηφόρης 

Κος Γιάννης Γκεϊβέλης 


Κος Παναγιώτης Γχούμας 


Υφυπουργός Εθνικής Οικονομίας, 
(Αρχηγός της Ελληνικής Αντιπροσωπείας) 
Πρέσβης Ελλάδος στην Κύπρο 
Προϊστάμενος Οικονομικού Γραφείου 
Πρωθυπουργού 

Ειδικός Γραμματέας Υπουργείου 
Εθνικής Οικονομίας 
Σύμβουλος Ελληνικής Πρεσβείας 
στην Κύπρο 


Κα Κωνσταντίνα Κολλιού- 

Γραμματέας Πρεσβείας Β, 

Πιτραχάχου 

Διεύθυνση Διμερών Οικονομικών Σχέσεων, 
Υπουργείο Εξωτερικών 

Κος Γ. Τσαχαλάχης 

Διευθυντής Διεύθυνσης Μεταφορών, 
Υπουργείο Μεταφορών καεί Επικοινωνιών 

Κος Α. Σιταράς 

Διευθυντής ΥΠΑ, 

Υπουργείο Μεταφορών 

Κα Τόνια Τζαρτζάνου 

Διεύθυνση Διμερών Οικονομικών Σχέσεων, 
Υπουργείο Εθνικής Οικονομίας 

Κος Ανδρέας Συρίγος 

Πλωτάρχης Λιμενικού Σώματος, 

Διεύθυνση Ωκεανοπόρου Ναυτιλίας, 
Υπουργείο Εμπορικής ΝαυΆίας 

Κος Γ. Κουλένχης 

Εκπρόσωπος Υπηρεσίας ΥΠΟΒΙ, 

(Υπηρεσία Πολεμικής Βιομηχανίας) 

Κα X. Παπαφίλη 

Διεύθυνση ΕΚ-ΔΣ Υπουργείο Γεωργίας 

Κος Σπ. Αμπατξόπουλος 

Εμπορικός Ακόλουθος Ελληνικής Πρεσβείας 
στην Κύπρο 

Κα Θεανώ Στάθη 

Διεύθυνση Εξωτερικών Εμπορικών Σχέσεων, 
Υπουργείο Εμπορίου 

Κος Γ. Αλεξίου 

Διεύθυνση Εισαγωγών Υπουργείου Εμπο¬ 
ρίου 

Κος Τ. Τσούπας 

Διεύθυνση Διεθνών Βιομηχανικών Σχέσεων, 
Υπουργείο Βιομηχανίας, Ενέργειας και Τε¬ 
χνολογίας 

Κος Λ. Σιχαλιάς 

Διευθυντής Διεθνών Τηλεπικοινωνιών, 

Ο.Τ.Ε. 

Κος Στ. Γαϊτανάρος 

Εκπρόσωπος Ε.Ο.Μ.Μ.Ε.Χ. 

Κος Β. Κουρτέαης 

Εκπρόσωπος Ο.Π.Ε. 

Κος I. Μαθιουδάχης 

Εκπρόσωπος Ε.Β.Ε.Α. 

Κος Κ. Σαββίδης 

Εκπρόσωπος Τεχνικού Επιμελητηρίου 

ΠΑΡΑΡΤΗΜΑ Β 


ΜΕΛΗ ΚΥΠΡΙΑΚΗΣ ΑΝΤΙΠΡΟΣΩΠΕΙΑΣ 


Κος Γιώργος Συρίμης 

Υπουργός Οικονομικών 

(Αρχηγός της Κυπριακής Αντιπροσωπείας) 

Δρ. Ιάκωβος Αριστείδου 

Γενικός Διευθυντής Γραφείου 
Προγραμματισμού 

Κος Γιώργος X" Αναστασίου 

Γενικός Διευθυντής Υπουργείου 

Οικονομικών 

Κος Μιχαήλ Ερωτόκριτος 

Γενικός Διευθυντής Υπουργείου Εμπορίου 
και Βιομηχανίας 

Κος Λίνος Σιαχαλλής 

Γενικός Διευθυντής Υπουργείου Γεωργίας 
και Φυσικών Πόρων 

Κος Αβραάμ Λούπα 

Γενικός Διευθυντής Υπουργείου 
Συγκοινωνιών και Έργων 

Κος Ανδρέας Αβρααμίδης 

Πρόεδρος Κυπριακού Εμπορικού και 
Βιομηχανικού Επιμελητηρίου 

Κος Αντώνης Ανδρονίκου 

Γενικός Διευθυντής Κυπριακού Οργανισμού 
Τουρισμού 

Κος Αντώνης Μαλαός 

Διευθυντής Προγραμματισμού, Γραφείο 
Προγραμματισμού 

Κος Παναγιώτης X" Παύλου 

Διευθυντής Συντονισμού, Γραφείο 
Προγραμματισμού 

Κος Ανδρέας Πετρώνδας 

Διευθυντής Εμπορίου, Υπουργείο Εμπορίου 
και Βιομηχανίας 

Κος Κώστας Πασχάλης 

Διευθυντής Υπηρεσίας Ελέγχου Τιμών 
και Προστασίας Καταναλωτών, Υπουργείο 
Εμπορίου και Βιομηχανίας 

ΕΦΗΜΕΡΙΕ ΤΗΣ ΚΥΒΕ£ΝΗΣΕΩΣ (ΤΕΥΧΩΣ Ιΐκκιι») 


Κος Αχιλλέας Πατζινάκος 

Πρώτος Διοικητικός Λειτουργός, Υπουργείο 
Συγκοινωνιών και Έργων 

Κος Παναγιώτης Αριστοτέλους 

Πρώτος Διοικητικός Λειτουργός. 

Υπουργείο Γεωργίας και Φυσικών Πόρων 

Κος Ιάκωβος Πάσιος 

Διευθυντής Ελέγχου Συναλλάγματος και 
Ξένων Επενδύσεων. Κεντρική 

Τράπεζα Κύπρου 

Κος Νίκος Αγαθοκλέους 

Πρέσβης. Διευθυντής Διευθύνσειυς 
Ευρωπαϊκής Οικονομικής Κοινότητας. 
Υπουργείο Εξωτερικών 

Κος Ανδρέας Πιρίσιης 

Πληρεξούσιος Υπουργός. Διευθυντής 
οικονομικής Διευθύνσεως, 

Υπουργείο Εξωτερικών 

Κος Λάζαρος Σπαρσής 

Βοηθός Γενικός Διευθυντής Κυπριακής 
Τράπεζας Αναπτύξεως 

Κος Γεώργιος X” Γεωργίου 

Ανώτερος Διευθυντής. Κυπριακή 

Τράπεζα Αναπτύξεως 

Κος Χριστάκης Φ λοκύπρου 

Γενικός Επιθεωρητής Τεχνικής Εκπαίδευσης. 
Υπουργείο Παιδείας 

Κος Χαράλ. Κολοκοτρώνης 

Πρώτος Εργατικός Λειτουργός. Υπουργείο 
Εργασίας και Κοινωνικών Ασφαλίσεων 

Κος Κώστας Παπαγεωργίου 

Ανώτερος Τουριστικός Λειτουργός, 

Κυπριακός Οργανισμός Τουρισμού 

Κος Σωφρόνης Ετεοκλέους 

Ανώτερος Οικονομικός Λειτουργός. 
Υπουργείο Οικονομικών 

Κα Αίγλη Παντελάκη 

Ανώτερος Λειτουργός Προγραμματισμού, 
Γραφείο Προγραμματισμού 

Κος Νίνος Σαββίδης 

Ανώτερος Λειτουργάς Συντονισμού. Γραφείο 
Προγραμματισμού 


Κος Γιώργος Π ιερή 
Κα Ελένη Σαββϊδου 
Κος Ανδρέας Σελίπας 


Διοικητικός Λειτουργός Α', Υπουργείο 
Γεωργίας και Φυσικών Πόρων 
Λειτουργός Συντονισμού. Γραφείο 
Προγραμματισμού 

Εμπορικός Σύμβουλος. Κυπριακό Εμπορικό 
Κέντρο Αθηνών 

ΔΙΟ ΡΘΩΣΕΙΣ ΣΦΑΛΜΑ ΤΩΝ 

( 2 ) 


Στο 507/6.10.88 Προεδρικό Διάταγμα αρμοδιότητας 
Υπουργείου Υγείας, Πρόνοιας και Κοινωνικών Ασφαλίσεων που 
δημοσιεύτηκε στο ΦΕΚ τ. Α' 230/12.10.1988 και αφορά «Με¬ 
ταφορά θέσεων γιατριών ειδικοτήτων στο Ίδρυμα Κοινωνικών 
Ασφαλίσεων» απαλείφεται η έβδομη σειρά από το τέλος του άρ¬ 
θρου μόνου «Μία οργανική θέση ουρολόγου από το ΙΚΑ Βόλου 
στο ΙΚΑ θεσ/νίκης» διότι έχει δημοσιευθεί δύο φορές. 

(Από το Εθνικό Τυπογραφείο) 


♦ 


( 3 ) 


Στο Π.Δ. 167/88 που δημοσιεύτηκε στο ΦΕΚ 76/τ.Α'/ 
1988, οι θέσεις Ειδικού Διοικητικού-Τεχνικού Προσωπικού της 
κατηγορίας ΑΤ του Γενικού Τμήματος του Πανεπιστημίου Θεσ¬ 
σαλίας που προβλέπονται από το εδάφιο η της παραγράφου 1 του 
άρθρου 2 του Π.Δ. 167/1988 διορθώνονται από το εσφαλμένο: 
«3» στο σωστό: «4». 

(Από το Υπουργείο Εθν. Παιδείας και Θρησκ/των) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





